Polideportivo Ejido

Club Polideportivo Ejido oli espanjalainen jalkapalloseura El Ejidon kunnasta Andalusiasta. Seura perustettiin vuonna 1969.

Ejido nousi aluesarjoista Espanjan alimmalle kansalliselle sarjatasolle Tercera Divisióniin ensimmäistä kertaa kaudeksi 1987–1988. Seuraavat runsaat kymmenen kautta seuran sarjataso vaihteli Tercera Divisiónin ja Segunda División B:n välillä. Kaudeksi 2001–2002 seura nousi Segunda Divisióniin, jossa se kamppaili lähinnä paikoista sarjan keskikastissa ennen putoamista kauden 2007–2008 päätteeksi.

Ejidon kotipeliasun värit olivat vaaleansininen ja valkoinen. Seuran kotistadionina toimii 7 870 -paikkainen Municipal El Ejido, joka otettiin käyttöön vuonna 2001. Seura lakkautettiin vuonna 2012. .

Lähteet

Aiheesta muualla 

 Club Polideportivo Ejidon virallinen sivusto 

Espanjalaiset jalkapalloseurat
Almerían maakunta